**MÉK MŰEMLÉKVÉDELMI TAGOZAT**

Beszámoló a Műemlékvédelmi Tagozat 2021. évi tevékenységéről

Az év a járványügyi védelmi előírások jegyében telt el, rendkívül nyomott lehetőségekkel. Az adminisztrációs feladatok rendezése mellet szakami tevékenységünkről szól a beszámoló

A tagozat elnöke rendszeresen részt vett a MÉK Elnökség ülésein. A tagozat küldöttjei részt vettek a MÉK Küldöttgyűlésein.

A tagozati vezetőség alkalomszerűen a megtárgyalandó kérdéseket e-mail kapcsolatban rögzítette, amelyek főként a szakmai cím kérelmek javaslatait és a jogszabályi véleményezéseket ölelte föl.

„Műemlékek területén gyakorlott” szakmai cím esetében 5 kérelmet tárgyalt meg a vezetőség. (Mindegyiket javasolta, kétség esetén szükséges kiegészítő portfolió vizsgálata után.)

A tagozat elnökségi képviseletében részt vettünk ez év júliusában a 68/2018 (VI.9) kormányrendelet módosításának tárgyalásán a Miniszterelnökség helyettes szakmai államtitkárságán. A Helyettes Államtitkárságon tagozati elnök 2021. novemberben a tartott egyeztető megbeszélésen járt a szakértői tevékenységről szóló 439/2013 (XI. 20) kormányrendelet észszerű módosításáról.

Jelentős eredmény, hogy a műemlékek dokumentálása szakirány kulturális szakértői jogosultság (LTK-vezeti) a MÉK SZÉSZ-5 jogosultságával pontszámítás nélkül kérhető.

A tagozat részt vett a Továbbképzési Testület (képviseli: Vukov Konstantin), valamint a Magyar Szabványügyi Testület (képv. Fáy Piros) ülésein. A műemlékvédelmi területet érintő faanyagvédelmi és faépítés szerkezeti szabványokat véleményeztük. Kigyűjtésre került az örökségvédelemre vonatkozó EU szabványok listája. A szükséges fordításokra a következő évben teszünk javaslatot.

A „Konferenciairoda Kft” rendezvényén 3 szakelőadót biztosítottunk, a rendezvény a korlátozások miatt november elején került megvalósításra, ahol 2 előadónk megtartotta szakelőadását (Szebeni Nándor és Vajda Szabolcs). A 2021. november 23-24-én a BME-n megrendezett épületszerkezeti konferencia fő témája a műemléképületeket ölelte fel, a bevezető köszöntést MÉK Elnökének felkérésére Vukov Konstantin tagozati elnök mondta el.

Műemlékvédelmi tagozati oklevél- és könyvjutalomban részesítettük a 2021. év szakmai Diplomadíjasát, Malkócs Krisztinát „Több generációs közösségi ház” (Bp. XII. kerület „Fácános”) témájú munkájáért. (Az átadást sajnos nem volt módunk ünnepélyes keretek közt megtenni.)

Elkészítettük a műemlékvédelmi tantermi továbbképzési programok közül a kötelező anyag új jogszabályi környezetnek megfelelő felújítását és egynapos szakmai továbbképzési tananyag tematikus tervét, annak reményében, hogy a jövőben megindulhat a személyes kapcsolatú előadás-sorozat. Elkészítettük (februárban) az írásos továbbképzési kötelező tananyag revideálását (szerk. Vukov Konstantin PhD) és szaklektorálását (Veöreös András DLA) és 20 tesztkérdés összeállítását.

2022. március

*Dr. Vukov Konstantin*

tagozati elnök